Návrh zmluvných a obchodných podmienok Kúpnej zmluvy

**Kúpna zmluva[[1]](#footnote-1)**

číslo kúpnej zmluvy kupujúceho: ..../...........................

číslo kúpnej zmluvy predávajúceho:.............................

uzatvorená na základe § 409 a nasl. Obchodného zákonníka v platnom znení

**zmluvné strany**

**Kupujúci:**

 Názov: Slovenská technická univerzita v Bratislave

Sídlo: Vazovova 5, 812 43 Bratislava - Staré Mesto, Slovenská republika

IČO: 00 397 687

Právna forma: Verejnoprávna inštitúcia zriadená zákonom č. 131/2002 Z.z. o vysokých školách a o zmene a doplnení niektorých zákonov v znení neskorších predpisov ako verejná vysoká škola

DIČ: 2020845255

IČ DPH: SK2020845255

 v zastúpení: Dr.h.c., prof.h.c., prof. Dr. Ing. Oliver Moravčík,

 poverený funkciou rektora STU v Bratislave

Bankové spojenie: Štátna pokladnica

SWIFT: SPSRSKBAXXX

Číslo účtu: 7000633942/8180

IBAN: SK21 8180 0000 0070 0063 3942

Zástupca vo veciach technických: Prof.Ing. Ján Murgaš, PhD.

Kontaktné údaje: Tel.: +421 (2) 60 291 781

 e-mail: jan.murgas@stuba.sk

(ďalej len **„kupujúci“**)

a

**Predávajúci:**

Názov:

Sídlo:

Zapísaná:

Oddiel: Vložka:

IČO:

DIČ:

IČ DPH:

V zastúpení:

Bankové spojenie:

SWIFT:

Číslo účtu:

IBAN:

Adresa banky:

Zástupca vo veciach technických:

Kontaktné údaje: Tel.: e-mail:

(ďalej len **„predávajúci“**)

**Úvodné ustanovenia**

1. Predávajúci je úspešným uchádzačom verejnej súťaže nadlimitnej zákazky na dodávku tovaru predmetu zákazky s názvom **„Kyber – fyzikálne modely“** pre Fakultu elektrotechniky a informatiky STU.
2. Právna subjektivita predávajúceho je preukázaná výpisom z Obchodného registra .....................**[[2]](#footnote-2)**
3. Predávajúci berie na vedomie, že plnenia poskytované zo strany predávajúceho podľa tejto zmluvy budú financované kupujúcim z prostriedkov štrukturálnych fondov EÚ, štátneho rozpočtu a vlastných zdrojov kupujúceho. Vzhľadom na charakter financovania realizácie tejto zmluvy zmluvné strany vyhlasujú, že budú spoločne koordinovať postup a poskytovať si požadovanú súčinnosť pri realizácii projektu.
4. Predávajúci berie na vedomie, že plnenia, ktoré poskytuje na základe tejto zmluvy tvoria súčasť projektu „**[[3]](#footnote-3)Advancing University Capacity and Competence in Research, Development and Inovation**“ kód ITMS **4313021X329**
5. Predávajúci vyhlasuje, že bez súhlasu kupujúceho nedá do zálohu a ani nepostúpi svoju peňažnú pohľadávku vzniknutú z tohto právneho vzťahu na akúkoľvek tretiu osobu.
6. Predávajúci vyhlasuje, že je výlučným vlastníkom predmetu zmluvy a prevod vlastníckeho práva z predávajúceho na kupujúceho nie je ničím obmedzený.
7. Predávajúci zároveň vyhlasuje, že na tovare, ktorý je predmetom tejto zmluvy neexistujú žiadne záložné práva, predkupné práva, či iné ťarchy v prospech tretej osoby, najmä nemá právne vady, tretia osoba nevymáha voči predávajúcemu zaplatenie takej pohľadávky a/alebo nevedie voči predávajúcemu také správne, súdne alebo iné konanie, ani neuplatňuje k tovaru akékoľvek nároky, v dôsledku ktorých by mohlo byť ohrozené vlastnícke právo kupujúceho k tovaru.
8. Predávajúci vyhlasuje, že nemá vedomosť o tom, že by sa vyskytla alebo netrvá žiadna skutočnosť, ktorá by bránila predávajúcemu v platnom uzatvorení tejto zmluvy a nemá vedomosť ani o žiadnych okolnostiach, ktoré by mali za následok neplatnosť zmluvy, alebo by mohli ohroziť platnosť zmluvy alebo riadne plnenie povinností a záväzkov voči kupujúcemu podľa tejto zmluvy.
9. Predávajúci vyhlasuje, že má vysporiadané všetky právne vzťahy voči tretím osobám, týkajúce sa predmetu plnenia podľa bodu 7, včítane práv duševného vlastníctva v súlade s platnou legislatívou. Pre vylúčenie pochybností sa zmluvné strany dohodli, že kupujúci nenesie zodpovednosť za porušenie práv duševného vlastníctva tretích osôb týkajúcich sa predmetu zmluvy v prípade, ak by predávajúci dodal kupujúcemu taký predmet zmluvy, ktorý porušuje práva duševného vlastníctva tretích osôb.
10. V prípade, že je kupujúci žalovaný pre porušenie akýchkoľvek práv z duševného vlastníctva v súvislosti s používaním predmetu zmluvy podľa predchádzajúceho bodu, je kupujúci povinný bez meškania oznámiť to predávajúcemu, ktorý zabezpečí na vlastné náklady obhajobu v tomto spore o porušenie práva a uhradí všetky náklady a náhrady škôd uložené v tomto spore kupujúcemu.
11. Predávajúci a jeho subdodávatelia musia byť počas trvania platnosti a účinnosti tejto zmluvy partnermi verejného sektora zapísanými v registri partnerov verejného sektora vedeným Ministerstvom spravodlivosti SR v zmysle ustanovení zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení zákona č. 38/2017 Z. z.
12. Predávajúci na strane jednej a kupujúci na strane druhej v súlade s ustanoveniami § 409 a nasl. Obchodného zákonníka v platnom znení uzatvárajú túto kúpnu zmluvu (ďalej len „zmluva“).

**Čl. I
Predmet zmluvy**

* 1. Predávajúci sa na základe tejto zmluvy zaväzuje dodať kupujúcemu hnuteľné veci (tovar) a previesť na neho vlastnícke právo k tovaru a kupujúci sa zaväzuje tento tovar od predávajúceho prevziať a zaplatiť zaň dohodnutú kúpnu cenu.
	2. Predmet zmluvy /ďalej aj „tovar“ alebo “zariadenie“/ je dodanie prístrojov a zariadení Kyber – fyzikálne modely
	3. Špecifikácia predmetu zmluvy tvorí prílohu č. 1 tejto zmluvy a je vyhotovená v slovenskom jazyku.

**Čl. II
Miesto, čas a spôsob plnenia**

1. Miesto plnenia je: Fakulta elektrotechniky a informatiky STU v Bratislave, Ilkovičova 3, 812 19 Bratislava
2. Záväzok bude splnený prevzatím tovaru kupujúcim po jeho zavedení do prevádzky o čom bude medzi predávajúcim a kupujúcim vypracovaný písomný  preberací protokol predložený predávajúcim.
3. Písomný preberací protokol je vyhotovený v slovenskom jazyku a obsahuje najmä názov, sídlo a identifikačné číslo kupujúceho, obchodné meno, sídlo a identifikačné číslo predávajúceho, vyhlásenie predávajúceho o tom, že riadne odovzdal tovar kupujúcemu, vyhlásenie kupujúceho o tom, že tovar riadne prebral od predávajúceho, miesto a dátum podpisu preberacieho protokolu, meno, priezvisko a podpis osoby oprávnenej konať v mene predávajúceho. Osobou oprávnenou podpisovať za kupujúceho preberací protokol je zodpovedný riešiteľ projektu. Súčasťou preberacieho protokolu je aj technický popis dodaného tovaru.
4. Termín plnenia zmluvy podľa článku I tejto zmluvy je do **6** **mesiacov** od jej účinnosti.
5. Dopravu predmetu zmluvy na miesto určené kupujúcim zabezpečuje predávajúci na vlastné náklady tak, aby bola zabezpečená dostatočná ochrana pred jeho poškodením a znehodnotením.

**Čl. III
Kúpna cena, platobné a fakturačné podmienky**

1. Právo na zaplatenie kúpnej ceny vzniká predávajúcemu riadnym a včasným splnením jeho záväzku v zmysle článku II bod 2.2. tejto zmluvy.
2. Zmluvné strany sa v súlade so zákonom NR SR č.18/1996 Z. z. o cenách v znení neskorších predpisov dohodli na zmluvnej cene za predmet plnenia uvedený v článku I tejto zmluvy v čiastke **5**.................... € bez DPH.

**Cena bez DPH: 5...................... € (slovom:5...............................)**

DPH 20% **6**..................... €

**Celková cena s DPH: 7........................ € (slovom: 7.............................. )**

K cene bez DPH bude uplatnená sadza DPH platná v čase dodania tovaru v súlade s príslušnými ustanoveniami zákona o DPH platnými v čase dodania tovaru.

Predávajúci na vlastné náklady zabezpečí: dopravu do miesta plnenia, a zavedenie do prevádzky.

Zmluvné strany sa dohodli, že kúpna cena predmetu zmluvy je stanovená ako cena pevná a nemenná.

1. Úhrada predmetu zmluvy bude realizovaná bezhotovostným spôsobom na základe faktúry vystavenej predávajúcim po splnení zmluvného záväzku v zmysle článku II bod 2.2. tejto zmluvy. Neoddeliteľnou súčasťou faktúry bude dodací list a preberací protokol podľa článku II bod 2.2 tejto zmluvy.

Splatnosť faktúry je 60 kalendárnych dní od dátumu jej preukázateľného doručenia do sídla kupujúceho.

Faktúru je potrebné odoslať doporučenou listovou zásielkou alebo iným obdobne spoľahlivým spôsobom (zákon o DPH - elektronické doručovanie faktúr, zákon o účtovníctve). Pri faktúre, ktorá bola odoslaná ako obyčajná listová zásielka, nie je možné uplatniť si úroky z omeškania za oneskorenú úhradu faktúry.

1. Faktúra vystavená predávajúcim musí spĺňať náležitosti stanovené zákonom č. 222/2004 Z. z. o dani z pridanej hodnoty v znení neskorších predpisov. Musí v nej byť ďalej uvedené aj:
	* + 1. číslo zmluvy podľa evidencie kupujúceho „**8**.............................“,
			2. názov projektu „Advancing University Capacity and Competence in Research, Development and Inovation“,
			3. kód projektu ITMS 313021X329
			4. miesto dodania tovaru:**9** ....................
2. V prípade ak faktúra nebude v súlade s príslušnými platnými právnymi predpismi, budú v nej uvedené nesprávne údaje alebo nebude obsahovať všetky zmluvne dohodnuté náležitosti v zmysle bodu 3.4. tohto článku, je to dôvod na odmietnutie faktúry kupujúcim a jej vrátenie na prepracovanie resp. doplnenie.

Nová lehota splatnosti začne plynúť až po preukázateľnom doručení novej faktúry do sídla kupujúceho.

Kupujúci uvedie dôvod vrátenia faktúry.

1. Pri vysporiadaní daňových povinností budú zmluvné strany postupovať podľa príslušných právnych predpisov platných v Slovenskej republike.

**Čl. IV
Povinnosti predávajúceho a kupujúceho**

1. Predávajúci je povinný dodať predmet zmluvy v dohodnutom množstve, kvalite, v požadovaných technických parametroch, v bezchybnom stave a dohodnutom čase a cene.

 Predávajúci sa zaväzuje súčasne s odovzdaním predmetu zmluvy odovzdať kupujúcemu aj všetky doklady, ktoré sa na predmet zmluvy vzťahujú, najmä návod na obsluhu v slovenskom alebo českom jazyku (po dohode prípadne v anglickom) a ................ certifikáty.

1. Ak dohoda zmluvných strán, platné právne predpisy alebo technické normy určujú vykonanie skúšok osvedčujúce dohodnuté vlastnosti predmetu zmluvy, musí úspešné vykonanie takýchto skúšok predchádzať odovzdaniu a prevzatiu predmetu zmluvy.
2. Predávajúci berie na vedomie, že úhrada predmetu zmluvy bude realizovaná na základe získania finančných prostriedkov zo štrukturálnych fondov EÚ a je povinný strpieť výkon kontroly /auditu/ overovania súvisiaceho s dodávaným tovarom, prácami, službami a to kedykoľvek počas platnosti a účinnosti predmetnej Zmluvy o poskytnutí nenávratného finančného príspevku oprávnenými osobami, ktorými sú:
	1. Poskytovateľ a ním poverené osoby,
	2. Útvar vnútorného auditu Riadiaceho orgánu, alebo Sprostredkovateľského orgánu a nimi poverené osoby,
	3. Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
	4. Orgán auditu, jeho spolupracujúce orgány a osoby poverené na výkon kontroly/auditu,
	5. Splnomocnení zástupcovia Európskej komisie a Európskeho dvora audítorov,
	6. Orgán zabezpečujúci ochranu finančných záujmov EÚ,
	7. Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmiEÚ,

a poskytnúť im všetku potrebnú súčinnosť.

1. Predávajúci je povinný v dostatočnom časovom predstihu, najmenej však ...... (slovom) pracovných dní vopred, vhodným spôsobom oznámiť oprávnenému zástupcovi kupujúceho jeho pripravenosť dodať a odovzdať predmet zmluvy.
2. Kupujúci je povinný v prípade riadneho dodania protokolárne prevziať predmet zmluvy a zaplatiť predávajúcemu dohodnutú kúpnu cenu spôsobom a v termíne špecifikovanom v článku III tejto zmluvy. Kupujúci prevezme len kompletný predmet zmluvy podľa technickej špecifikácie, ktorá tvorí neoddeliteľnú súčasť tejto zmluvy, a to v pracovných dňoch v čase od 8:00 hod. do 15:00 hod. na určenom mieste podľa článku II tejto zmluvy. Kupujúci poveruje prevzatím predmetu zmluvy **10.....................** Pri odovzdaní a preberaní predmetu zmluvy je nutná účasť oboch zmluvných strán.
3. Kupujúci je povinný bez zbytočného odkladu informovať predávajúceho o zjavnom porušení balenia (balení) počas dopravy predmetu zmluvy a o vadách, ktoré sú zjavné v čase jeho dodania, vyhotoviť písomný záznam uvedeného a odovzdať ho predávajúcemu.
4. V prípade servisných zásahov je kupujúci povinný zabezpečiť sprístupnenie predmetu zmluvy servisným technikom predávajúceho.
5. Predávajúci bude kupujúcemu poskytovať informačný servis a technickú podporu počas celej doby zabezpečovania záručného servisu a to na základe písomne dohodnutých podmienok.
6. Zmluvné strany sa dohodli, že predmet zmluvy nie je možné plniť po častiach.
7. Predávajúci nie je oprávnený dodať predmet zmluvy pred oznámeným termínom v zmysle bodu 4.4. tohto článku a ani iným spôsobom ako je uvedené v článku II bod 2.2. tejto zmluvy.
8. Predávajúci sa zaväzuje v priestoroch kupujúceho dodržiavať právne predpisy o ochrane pred požiarmi, právne predpisy v oblasti bezpečnosti a ochrany zdravia pri práci ako i ďalšie príslušné bezpečnostné právne predpisy.

**Čl. V
Nadobudnutie vlastníckeho práva k tovaru**

 Kupujúci nadobudne vlastnícke právo k tovaru dňom jeho protokolárneho prevzatia.

**Čl. VI
Prechod nebezpečenstva škody na tovare**

Nebezpečenstvo škôd na tovare prechádza na kupujúceho dňom podpísania  preberacieho protokolu v zmysle článku II bod 2.2. tejto zmluvy.

**Čl. VII
Zodpovednosť za vady tovaru, záruka**

1. Predávajúci zodpovedá za to, že predmet zmluvy je bez akýchkoľvek vád, je dodaný podľa podmienok tejto zmluvy, pri dodržaní príslušných platných právnych predpisov a platných európskych technických noriem.
2. Predávajúci je počas záručnej doby povinný poskytovať servisné služby predmetu zmluvy, a to technické prehliadky, údržbu a opravy.
3. Predávajúci zodpovedá za vady zo záruky predmetu zmluvy po dobu .................. od protokolárneho prevzatia prístrojov a zariadení kupujúcim.
4. Zjavné vady predmetu zmluvy je kupujúci povinný reklamovať pri jeho preberaní v zmysle článku IV bod 4.6. tejto zmluvy. Kupujúci je oprávnený odmietnuť prevzatie zariadenia, ktoré
	* + 1. nie je 100 % funkčné,
			2. je zjavne poškodené alebo
			3. je nekompletné.

Dôvody odmietnutia musia byť uvedené v zápise o neprevzatí predmetu zmluvy v zmysle článku IV bod 4.6. tejto zmluvy. Zápis o neprevzatí musí byť podpísaný oprávnenými zamestnancami kupujúceho a predávajúceho v zmysle článku II bod 2.3. tejto zmluvy.

1. Počas plynutia záručnej doby za dodaný tovar je predávajúci povinný prípadné vady tovaru bezplatne odstrániť. Všetky náklady súvisiace s odstránením vád (práca, náhradné diely, dodacie náklady) počas záručnej doby bude znášať predávajúci.
2. Poruchy budú nahlasované na servisné strediská predávajúceho kupujúcim písomnou formou, faxom alebo prostredníctvom elektronickej pošty na adresu **11**............................
3. Predávajúci vykoná nástup na operatívny servisný zásah najneskôr do 1 pracovného dňa (reakčná doba) od nahlásenia poruchy objednávateľom na kontaktnú adresu servisného strediska predávajúceho v súlade s bodom 7.6.
4. Predávajúci sa zaväzuje začať s odstraňovaním vád tovaru bezodkladne a vady odstrániť v čo najkratšom možnom čase. Termín odstránenia vád dohodnú zmluvné strany písomnou formou, inak platí povinnosť predávajúceho odstrániť vady do 30 pracovných dní od doručenia reklamácie.

Písomná reklamácia musí obsahovať aspoň tieto údaje:

* + 1. označenie kúpnej zmluvy,
		2. dátum dodania tovaru,
		3. druh dodaného tovaru,
		4. podrobný popis vady tovaru a ako sa prejavuje,
		5. umiestnenie tovaru,
		6. meno a kontakt nahlasovateľa.

Za písomne uplatnenú reklamáciu sa považuje reklamácia, ktorú kupujúci zašle predávajúcemu faxom alebo elektronicky a zároveň listovou zásielkou.

1. Záručná doba neplynie počas nemožnosti užívania tovaru kupujúcim pre jeho vady, za ktoré zodpovedá predávajúci.
2. Predávajúci zaistí záručný servis v mieste plnenia.
3. Predávajúci zodpovedá za vady, ktoré má predmet zmluvy v okamihu prevodu nebezpečenstva škody na predmete zmluvy na kupujúceho, a v rozsahu záručných podmienok za vady, ktoré sa na tovare vyskytnú v záručnej dobe. Ak nestanoví táto zmluva inak, riadi sa zodpovednosť predávajúceho za vady príslušnými ustanoveniami Obchodného zákonníka v platnom znení.
4. Ak predávajúci písomne oznámi kupujúcemu, že vadu nie je možné odstrániť, ale predmet zmluvy je možné naďalej riadne užívať, je kupujúci ďalej oprávnený požadovať dodanie náhradného predmetu zmluvy rovnakej akosti alebo primeranú zľavu z kúpnej ceny.
5. Ak predávajúci neodstráni vady predmetu zmluvy ani v primeranej lehote a vada je takého charakteru, že predmet zmluvy nie je možné užívať, je kupujúci oprávnený požadovať dodanie náhradného predmetu zmluvy rovnakej akosti alebo odstúpiť od tejto zmluvy.

**Čl. VIII
Zmluvné pokuty a úrok z omeškania**

1. Pri porušení zmluvnej povinnosti predávajúceho dodať predmet zmluvy v dohodnutom čase a mieste podľa článku II tejto zmluvy je kupujúci oprávnený uplatniť voči predávajúcemu zmluvnú pokutu vo výške 0,05 % z celkovej ceny nedodaného predmetu zmluvy za každý deň omeškania. To platí aj v prípade nedodania alebo oneskoreného dodania dokladov, ktoré sú potrebné na prevzatie alebo užívanie predmetu zmluvy, alebo iných dokladov, ktoré je predávajúci povinný predložiť kupujúcemu podľa tejto zmluvy.
2. Pre prípad omeškania predávajúceho s odstránením vady predmetu zmluvy je kupujúci oprávnený uplatniť si zmluvnú pokutu vo výške 0,05 % z ceny predmetu zmluvy za každý aj začatý deň omeškania.
3. Zmluvné strany sa dohodli, že zaplatením zmluvnej pokuty nie je dotknuté právo oprávnenej zmluvnej strany na náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta.
4. V prípade omeškania kupujúceho so zaplatením kúpnej ceny podľa článku III tejto zmluvy je predávajúci oprávnený uplatniť voči kupujúcemu úrok z omeškania v zákonom stanovenej výške.
5. Zmluvnú pokutu/úrok z omeškania zaplatí povinná zmluvná strana oprávnenej zmluvnej strane v lehote 15 (pätnásť) kalendárnych dní odo dňa doručenia faktúry do sídla povinnej zmluvnej strany. Kupujúci je oprávnený započítať si svoju pohľadávku na náhradu škody alebo na zmluvnú pokutu voči predávajúcemu proti pohľadávke predávajúceho na zaplatenie kúpnej ceny.
6. Zmluvné strany prehlasujú, že výška zmluvnej pokuty je primeraná, je v súlade so zásadou poctivého obchodného styku a bola dohodnutá s prihliadnutím na význam zabezpečovaných povinností.
7. Zaplatenie zmluvnej pokuty nezbavuje predávajúceho povinnosti dodať predmet zmluvy alebo doklady podľa zmluvy.

**Čl. IX
Ukončenie zmluvy**

1. Riadne ukončenie zmluvného vzťahu zo zmluvy nastane splnením záväzkov zmluvných strán.
2. Mimoriadne ukončenie zmluvného vzťahu zo zmluvy nastáva:
	1. na základe vzájomnej dohody zmluvných strán,
	2. odstúpením od zmluvy.
3. Od zmluvy môže predávajúci a kupujúci odstúpiť v prípadoch podstatného porušenia zmluvy a nepodstatného porušenia zmluvy.

Za podstatné porušenie sa na účely tejto zmluvy považuje:

* 1. omeškanie predávajúceho s dodaním predmetu zmluvy oproti dohodnutému termínu plnenia o viac ako 4 (štyri) kalendárne týždne bez uvedenia dôvodu, ktorý by omeškanie ospravedlňoval (vyššia moc),
	2. ak kúpna cena bude fakturovaná v rozpore s platobnými  podmienkami dohodnutými v tejto zmluve,
	3. predávajúci dodá kupujúcemu predmet zmluvy takých technických parametrov, ktoré sú v rozpore s touto zmluvou,
	4. kupujúci je v omeškaní so zaplatením faktúry o viac ako 60 (šesťdesiat) kalendárnych dní,
	5. vyhlásenie konkurzu alebo reštrukturalizácie na majetok predávajúceho, resp. zastavenie konkurzného konania pre nedostatok majetku, alebo vstup predávajúceho do likvidácie.
1. V prípade podstatného porušenia zmluvy je zmluvná strana oprávnená od zmluvy odstúpiť okamžite, len čo sa o takomto porušení dozvedela. V prípade nepodstatného porušenia zmluvy je zmluvná strana oprávnená od zmluvy odstúpiť, ak strana, ktorá je v omeškaní, nesplní svoju povinnosť ani v dodatočnej primeranej lehote, ktorá jej na to bola poskytnutá. Aj v prípade podstatného porušenia zmluvy je zmluvná strana oprávnená postupovať ako pri nepodstatnom porušení zmluvy. V tomto prípade sa porušenie bude považovať za nepodstatné porušenie zmluvy.
2. Zmluvné strany sa dohodli na písomnej forme odstúpenia od zmluvy a písomnej forme uplatnenia všetkých nárokov voči druhej strane.
3. Odstúpenie od zmluvy sa nedotýka nároku na náhradu škody vzniknutej porušením zmluvy a nároku na zmluvnú pokutu.
4. Odstúpenie od zmluvy má následky stanovené príslušnými ustanoveniami Obchodného zákonníka v platnom znení ak, sa zmluvné strany písomne nedohodnú inak.
5. Odstúpenie od zmluvy sa uskutoční písomným oznámením odstupujúcej zmluvnej strany adresovaným druhej zmluvnej strane zároveň s uvedením dôvodu odstúpenia od zmluvy a je účinné dňom jeho doručenia. V prípade pochybností sa má za to, že je odstúpenie doručené tretí deň po jeho odoslaní. Doručuje sa zásadne na poslednú známu adresu zmluvnej strany.
6. Za porušenie zmluvy sa nebude považovať, ak jedna zo zmluvných strán nemôže plniť svoje povinnosti z príčin, ktoré nastanú nezávisle od vôle zmluvnej strany (vyššia moc). Okolnosti, ktoré sa považujú za vyššiu moc znamenajú nepredvídateľné udalosti, ktorým sa ľudskými silami nedá predísť (napr. vojna, celonárodný štrajk, zemetrasenie, povodeň, požiare, teroristický útok atď.), nezávisia od vôle zmluvných strán a priamo prekážajú príslušnej strane pri výkone jej zmluvných povinností. Na žiadosť druhej zmluvnej strany dotknutá strana predloží potvrdenie o výskyte vyššej moci vydané úradmi alebo zainteresovanou zastupujúcou organizáciou dotknutej zmluvnej strany.

Oslobodenie od zodpovednosti za nesplnenie predmetu plnenia trvá po dobu pôsobenia vyššej moci, najviac však dva kalendárne mesiace. Po uplynutí tejto doby sa zmluvné strany dohodnú na ďalšom postupe. Ak nedôjde k dohode, má strana, ktorá sa odvolala na okolnosti vylučujúce zodpovednosť, právo odstúpiť od zmluvy.

**Čl. X**

**Ochrana dôverných informácií**

1. Zmluvné strany sa zaväzujú zachovávať mlčanlivosť o všetkých skutočnostiach, o ktorých sa dozvedia pri plnení tejto zmluvy alebo v súvislosti s jej uzatvorením, ako aj o všetkých informáciách, ktoré majú charakter dôverných informácií alebo tvoria predmet obchodného tajomstva druhej zmluvnej strany alebo inej tretej osoby („dôverné informácie“). Zmluvné strany sa zaväzujú dôverné informácie používať výlučne na účely plnenia tejto zmluvy, prijať všetky potrebné kroky na ochranu a zabezpečenie dôverných informácií pred ich zverejnením aleboposkytnutím tretej osobe a nesprístupniť dôverné informácie žiadnej inej osobe.
2. Povinnosti zachovávať mlčanlivosť podľa tohto článku zmluvy môže zmluvnú stranu zbaviť jedine súd alebo štatutárny orgán druhej zmluvnej strany formou predchádzajúceho písomného súhlasu. Povinnosť zachovávať mlčanlivosť sa nebude vzťahovať na poskytnutie informácií v prípade, ak sa budú uplatňovať práva z tejto zmluvy súdnou cestou, alebo na orgánoch verejnej moci, alebo ak povinnosť poskytnutia informácií vyplýva zo všeobecne záväzného právneho predpisu.
3. Týmto záväzkom mlčanlivosti nie je dotknuté zverejnenie tejto zmluvy ako povinne zverejňovanej zmluvy.
4. Zmluvné strany sa dohodli, že záväzok mlčanlivosti podľa tejto zmluvy ostane v platnosti aj po ukončení zmluvného vzťahu založeného touto zmluvou a to minimálne 5 (päť) rokov od jej ukončenia.

**Čl. XI
Subdodávatelia**

1. Predávajúci najneskôr v čase uzavretia zmluvy v zmysle ustanovenia § 41 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ,,zákon o verejnom obstarávaní“) uvedie a písomne predloží kupujúcemu údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia, ktoré tvorí prílohu č. 3 tejto zmluvy. Predávajúci k jednotlivým subdodávateľom priradí konkrétny podiel zákazky a predmet subdodávok, ktorý bude každý zo subdodávateľov realizovať.
2. Predávajúci je povinný písomne oznámiť kupujúcemu akúkoľvek zmenu údajov o subdodávateľovi, o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia. Navrhovaný subdodávateľ musí spĺňať podmienky účasti týkajúce sa osobného postavenia podľa § 41 ods. 5 zákona o verejnom obstarávaní.

Zmeny týkajúce sa subdodávateľov ako aj aktualizované znenie Prílohy č. 3 je predávajúci povinný oznámiť kupujúcemu najneskôr 3 pracovné dni pred realizovaním plánovanej subdodávky. V prípade, že sa kupujúci v lehote 3 pracovných dní k predloženým zmenám nevyjadrí, má sa za to, že so zmenami súhlasí.

**Čl. XII
Záverečné ustanovenia**

* 1. Zmluva nadobúda platnosť dňom jej podpisu oboma zmluvnými stranami.
	2. Zmluvné strany berú na vedomie, že zmluva je podľa ustanovenia § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov povinne zverejňovanou zmluvou, ktorá sa zverejňuje v Centrálnom registri zmlúv vedenom Úradom vlády Slovenskej republiky (ďalej len „CRZ“).
	3. Zmluva nadobúda účinnosť deň nasledujúci po dni ukončenia štandardnej finančnej ex-post kontroly.
	4. V prípade, ak bude zmluva zverejnená v CRZ v deň alebo po dni jej účinnosti v zmysle bodu 12.3 tohto článku platí, že táto zmluva nadobúda účinnosť dňom nasledujúcim po dni jej zverejnenia v CRZ.
	5. Všeobecné obchodné podmienky predávajúceho sa nebudú aplikovať na právny vzťah medzi zmluvnými stranami založený touto zmluvou. Práva a povinnosti zmluvných strán sú upravené v tejto kúpnej zmluve.
	6. V prípade, že niektoré z ustanovení tejto zmluvy sa stane neplatným, zostáva platnosť ostatných ustanovení nedotknutá. Ak nastane takáto situácia, zmluvné strany sa písomne formou dodatku dohodnú na riešení, ktoré zachová kontext a účel daného ustanovenia.
	7. Zmluvné strany berú na vedomie, že práva a povinnosti vzniknuté na základe tejto zmluvy prechádzajú v súlade s príslušnými právnymi predpismi aj na ich prípadných právnych nástupcov.
	8. Akékoľvek zmeny a doplnenia tejto zmluvy budú zmluvné strany riešiť formou písomných očíslovaných dodatkov, ktoré sa po obojstrannom súhlasnom podpise oprávnených zmluvných strán stanú neoddeliteľnou súčasťou tejto zmluvy.
	9. Práva a povinnosti zmluvných strán výslovne neupravené touto zmluvou sa riadia ustanoveniami Obchodného zákonníka v platnom znení a ďalšími príslušnými právnymi predpismi platnými v SR.
	10. Prípadné spory a nedorozumenia, ktoré vzniknú zo zmluvy, sa budú zmluvné strany snažiť riešiť predovšetkým formou dohody, ktorá musí mať písomnú formu a v prípade, že sa zmluvné strany nedohodnú, budú sa riadiť slovenským právnym poriadkom a všetky spory z tejto zmluvy medzi zmluvnými stranami budú riešené príslušnými slovenskými súdmi.
	11. V prípadezmeny obchodného mena, názvu, sídla, právnej formy, zrušenie registrácie platiteľa DPH, štatutárnych orgánov alebo i spôsobu ich konania za zmluvnú stranu, bankového spojenia a čísla účtu, oznámi strana, ktorej sa niektorá z uvedených zmien týka, písomnou formou túto skutočnosť druhej zmluvnej strane a to bez zbytočného odkladu, inak povinná zmluvná strana zodpovedá za všetky škody z toho vyplývajúce alebo náklady, ktoré v tejto súvislosti musela vynaložiť druhá zmluvná strana.
	12. Miestom pre doručovanie písomností sú adresy zmluvných strán uvedené v záhlaví tejto zmluvy. Každá zo zmluvných strán je povinná písomne oznámiť druhej zmluvnej strane akúkoľvek zmenu ohľadne doručovania a to bezodkladne po tom, čo dôjde k takejto zmene. Pokiaľ sa z dôvodu oneskoreného alebo nevykonaného oznámenia o zmene miesta doručovania nepodarí včas a riadne doručiť písomnosť druhej zmluvnej strane, považuje sa deň neúspešného pokusu o opakované doručenie písomnosti za deň doručenia písomnosti druhej zmluvnej strane so všetkými právnymi dôsledkami pre dotknutú zmluvnú stranu.
	13. V prípaderozhodnutia predávajúceho o zlúčení, splynutí, rozdelení spoločnosti, predaja podniku alebo jeho časti, vyhlásenia konkurzu alebo reštrukturalizácie na majetok predávajúceho, jeho vstupe do likvidácie, je predávajúci povinný preukázateľne oznámiť kupujúcemu uskutočnenie takejto zmeny a to do 10 kalendárnych dní odo dňa jej účinnosti, inak zodpovedá za všetky škody z toho vyplývajúce.
	14. Pre počítanie lehôt platí, že do plynutia lehoty sa nezapočítava deň, keď došlo k skutočnosti určujúcej začiatok lehoty. Lehoty určené podľa týždňov, mesiacov alebo rokov končia sa uplynutím toho dňa, ktorý sa svojím označením zhoduje s dňom, keď došlo k skutočnosti určujúcej začiatok lehoty, a ak ho v mesiaci niet, posledným dňom mesiaca. Ak koniec lehoty pripadne na sobotu, nedeľu alebo sviatok, je posledným dňom lehoty najbližší nasledujúci pracovný deň. Lehota je zachovaná, ak sa posledný deň lehoty podanie odovzdá na poštovú prepravu.
	15. Predávajúci podpisom tejto zmluvy vyhlasuje, že bol oboznámený s povinnosťou kupujúceho zverejniť túto zmluvu v Centrálnom registri zmlúv vedenom Úradom vlády Slovenskej republiky, a to v zmysle zákona č.546/2010 Z.z., ktorým sa dopĺňa zákon č.40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony s účinnosťou od 1.1.2011.
	16. Zmluvné strany zhodne vyhlasujú, že si túto zmluvu pred jej podpisom prečítali, bola uzavretá po vzájomnom prerokovaní, je prejavom ich slobodnej a vážnej vôle, je určitá a zrozumiteľná, zmluvné strany neboli uvedené do omylu, nebola uzavretá v tiesni a za nápadne nevýhodných podmienok, porozumeli jej obsahu a právnym účinkom z nej vyplývajúcim a na znak súhlasu s jej obsahom ju dobrovoľne a vlastnoručne podpísali. Podpisujúce osoby sú oprávnené k podpisu tejto zmluvy. Ďalej zmluvné strany vyhlasujú, že sú si vedomé všetkých následkov vyplývajúcich z tejto zmluvy, ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto zmluvu. V prípade, že taká okolnosť existuje, zodpovedajú za škodu, ktorá vznikne účastníkovi tejto zmluvy na základe tohto vyhlásenia.
	17. Táto zmluva je vyhotovená v 6 (šiestich) rovnopisoch, z ktorých po jej podpísaní posledným oprávneným zástupcom zmluvnej strany dostane kupujúci 4 (štyri) vyhotovenia a predávajúci 2 (dve) vyhotovenia.
	18. Neoddeliteľnú súčasť tejto zmluvy tvoria nasledovné prílohy:
1. Technická špecifikácia predmetu zmluvy
2. Cenová ponuka Kyber – fyzikálne modely
3. Zoznam subdodávateľov

V .........................., dňa ………………….. V Bratislave, dňa …………………

Za predávajúceho: Za kupujúceho:

 ---------------------------------- .........................................................

 Dr.h.c., prof.h.c., prof. Dr. Ing. Oliver Moravčík,

 poverený funkciou rektora STU v Bratislave

Príloha č. 1 ku KZ č. ..................................

**Technická špecifikácia [[4]](#footnote-4)**

V .........................., dňa ………………….. V Bratislave, dňa …………………

Za predávajúceho: Za kupujúceho:

............................................... ......................................................

 Dr.h.c., prof.h.c., prof. Dr. Ing. Oliver Moravčík,

 poverený funkciou rektora STU v Bratislave

Príloha č. 2 ku KZ č. ..................................

**KRITÉRIÁ NA VYHODNOTENIE PONÚK**

**Zákazka „KYBER – FYZIKÁLNE MODELY“**

 (Formulár ponuky k dátumu predkladania ponúk)

1. Základné údaje

|  |  |
| --- | --- |
| **Názov , obchodné meno uchádzača** (obchodné meno uveďte rovnako vo všetkých formulároch) |    |
| **IČO** |  |
| **Adresa sídla uchádzača**  |  Ulica č. |   |
|  Obec |   |
|  PSČ |   |
| E-mail |  |
| Kontaktná osoba uchádzača (uveďte kontaktné údaje osoby poverenej zastupovať uchádzača) | Meno |   |
| Priezvisko |   |
| Titul |   |
| Funkcia |   |

1. Cena obstarania predmetu zákazky v EUR\*

|  |  |
| --- | --- |
|  |  |
| **Predmet zákazky :**  | **KYBER – FYZIKÁLNE MODELY** |
| **Cena v EUR (€) bez DPH:****(vrátane súvisiacich nákladov(** |  |
| **Sadzba DPH v %:** |  |
| **Výška DPH v EUR (€):** |  |
| **Cena celkom v EUR (€) vrátane DPH:****(vrátane súvisiacich nákladov)** |  |

\*Vyplní uchádzač – celková cena za predmet zákazky

1. Rozpis cien v súlade so špecifikáciou pre časti zákazky \*\*

|  |  |  |  |  |  |  |
| --- | --- | --- | --- | --- | --- | --- |
|  | Názov súčasti | Merná jednotka | Počet | Sadza DPH v % | Cena spolu v € bez DPH | Cena spolu v € s DPH |
| 1. | **Laboratórny model vodnej elektrárne** | Ks | 1 |  |  |  |
| 2. | **Laboratórny model veternej elektrárne** | ks | 1 |  |  |  |
| 3. | **Laboratórny model solárnej elektrárne** | Ks | 1 |  |  |  |
| Celková cena spolu v € bez DPH |  |
| Sadzba DPH v % |  |
| Celková cena spolu v € s DPH (vrátane všetkých ostatných nákladov) |  |

V .........................., dňa ………………….. V Bratislave, dňa …………………

Za predávajúceho: Za kupujúceho:

..................................................... ......................................................

 Dr.h.c., prof.h.c., prof. Dr. Ing. Oliver Moravčík,

 poverený funkciou rektora STU v Bratislave

\*\* Vyplní uchádzač v súlade s opisom predmetu zákazky pre danú časť.

 Príloha č. 3 ku KZ č. ............................

**Zoznam subdodávateľov**

|  |  |  |  |  |  |
| --- | --- | --- | --- | --- | --- |
| **Por. číslo** | **Subdodávateľ [[5]](#footnote-5)** | **Údaje o osobe oprávnenej konať za každého subdodávateľa [[6]](#footnote-6)** | **Popis tovarov dodaných subdodávateľom [[7]](#footnote-7)** | **Výška plnenia realizovaného subdodávateľom vo finančnom vyjadrení v EUR bez DPH** | **Podiel plnenia realizovaného subdodávateľom v % z celkového plnenia zákazky** |
| 1 |  |  |  |  |  |
| 2 |  |  |  |  |  |
| 3. |  |  |  |  |  |
| 4. |  |  |  |  |  |
| 5. |  |  |  |  |  |
| .... |  |  |  |  |  |

V .........................., dňa ………………….. V Bratislave, dňa …………………

Za predávajúceho: Za kupujúceho:

.................................................. ....................................................

 Dr.h.c., prof.h.c., prof. Dr. Ing. Oliver Moravčík,

 poverený funkciou rektora STU v Bratislave

1. Uchádzač resp. predávajúci predkladá na celý predmet zákazky [↑](#footnote-ref-1)
2. Vyplní uchádzač resp. predávajúci [↑](#footnote-ref-2)
3. **3-4** Vyplní verejný obstarávateľ resp. kupujúci po podpise zmluvy o NFP [↑](#footnote-ref-3)
4. Uviesť podrobnú technickú špecifikáciu ponúkaných tovarov resp. prístrojov a zariadení [↑](#footnote-ref-4)
5. obchodné meno, adresa sídla alebo miesto podnikania, IČO [↑](#footnote-ref-5)
6. meno a priezvisko, adresa pobytu, dátum narodenia [↑](#footnote-ref-6)
7. predmet subdodávok [↑](#footnote-ref-7)